kardosdrur/scandi-wiki huggingface dataset:
Elleham

Elleham var navnet på Jacob Ellehammers motorcykel. Der blev fremstilllet omkring 1.045 eksemplarer, hvor postvæsnet og militæret fik de første.

Den blev bygget på et rørstel, der minder om nutidens scootere, så en dame i kjole kunne stige på den uden besvær. Bremsen blev betjent ved en pedal ved højre hæl, der pressede en træklods ind i baghjulets rem.

Oprindeligt blev der anvendt en motor fremstillet i Frankrig, men man gik senere over til at anvende en motor, der var udviklet af Ellerhammer selv. Motorkraften blev overført til baghjulet ved en rem. Lygter var heller ikke monterede på den oprindelige udgave.

I dag er der 10 bevarede Elleham i Danmark, hvor Egeskov Slots museum har den ene. Ellehammer-fabrikken bygger i dag pumper og ejer selv et enkelt eksemplar. Af de 10 er det kun den ene, der fortsat er funktions- og køredygtig. Den har deltaget fire gange i Skagen-København-veteranløbet. Den anvendes til udstillinger og fremvisninger.

Kilde 
Bevaring og restaurering af Elleham 

Motorcykler
Kommunenummer

Kommunenummer eller kommunekode er i flere lande en kode til entydig identifikation af en kommune.

I Danmark er kommunenumrene trecifrede. Fra Kommunalreformen (1970) til Strukturreformen (2007) var det således, at hvert enkelt amt havde et kommunenummer som endte på 50 eller 00, og så kommunerne i amtet havde numre, som lå i de næste 50. I hvert enkelt amt afspejlede numrene oprindelig kommunenavnets alfabetiske plads. Efter Strukturreformen har flere af de sammenlagte kommuner fået nye kommunenumre.

Eksempel: Københavns Amt havde kommunenummer 150 og dets kommuner havde numre mellem 150 og 200. Albertslund Kommune har kommunenummer 165, fordi kommunen tidligere hed Herstedernes Kommune og derfor er placeret mellem Herlev (163) og Hvidovre (167).

Se også
NUTS

Eksterne henvisninger 
https://danmarksadresser.dk/adressedata/kodelister/kommunekodeliste

Geografiske koder

fr:Code officiel géographique
Tidsnød

Tidsnød har flere betydninger:

 Tidsnød (begreb) – bruges som udtryk for, at man har problemer med at nå en tidsfrist, eller i lidt bredere forstand oplever, at man har for lidt tid til rådighed.
 Tidsnød (skak) – er et mere specifikt udtryk inden for topersoners spil som skak, hvor man bruger tidskontrol, og anvendes, når man har kort tid til at udføre mange træk.
Fajr

Fajr (, ṣalāt al-faǧr) er en af islams fem tidebønner (salat). Fajr udføres mellem daggry og solopgang, og består af to Raka'ah.

Islams fem tidebønner
Arabiske ord
Zuhr

Zuhr (, ṣalāt aẓ-ẓuhr) er en af islams fem tidebønner (salat). Dhuhr udføres mellem middag og starten af asr og består af fire Raka'ah.

Islams fem tidebønner
Arabiske ord
Fernando Escartín

Fernando Escartin (født 24. januar 1968, Biescas, Aragonien) er en spansk tidligere professionel cykelrytter med en fortid på blandt andre holdene Clas-Cajastur, Mapei, Kelme og Team Coast.

Han har gennem sin professionelle karriere opnået to andenpladser i 1997 hhv. 1998 i det største spanske etapeløb Vuelta a España. Han vandt Katalonien Rundt i 1997. Fernando Escartin har en podieplacering i Tour de France, hvor han i 1999 blev han nummer tre i Tour de France, og hvor han samme år også vandt den femtende etape.

Referencer

Eksterne henvisninger

Mandlige cykelryttere fra Spanien
Asr

Asr (, ṣalāt al-ʿaṣr) er en af islams fem tidebønner (salat). Asr udføres mellem "når skyggen til en genstand er lige lang som højden til genstanden, plus længden ved middag" og solnedgang og består af fire Raka'ah.

Islams fem tidebønner
Arabiske ord
Platform Racing

Platform Racing er en serie af online computerspil hvor det går ud på at styre en figur i mål.

Våben 
Under løbet kan man få nogle våben som kan hjælpe. Dem får man ved at hoppe op i en bonuskasse.

 Laser Gun
 Speed Burst
 Jet Pack
 Super Jump
 Lighting
 Sword
 Teleport
 Mine

Baner 
Der findes 8 forskellige baner i Platform Racing:

Rank 
Rank er noget man får ved at gennemføre banerne før andre modspillere.

Internetspil
Platformspil
Maghrib

Maghrib (, ṣalāt al-maġrib) er en af islams fem tidebønner (salat). Maghrib udføres mellem solnedgang og tusmørke, og består af tre Raka'ah.

Islams fem tidebønner
Arabiske ord
Isha'a

Isha'a (, ṣalāt al-ʿišāʾ) er en af islams fem tidebønner (salat). Isha'a udføres mellem tusmørke og daggry og består af fire Raka'ah.

Islams fem tidebønner
Arabiske ord
The Sims 2: Free Time

The Sims 2: FreeTime er en udvidelse til computerspillet The Sims 2. I denne udvidelsespakke er temaet fritid, og pakken giver mulighed for helt nye fritidsaktiviteter. Simmere kan f.eks. reparere biler, lede efter nye himmellegmer, bygge modeltogsbaner, sy tøj, danse ballet eller lave potter af ler. Disse nye aktiviteter giver mulighed for fordele på arbejdet, og via fællesaktiviteter, som basket eller fodbold, kan venskaber blive også blive udbygget. Pakken giver også mulighed for børneaktiviteter, hvilket derfor mener nye talentskilte allerede i en tidlig alder.

Computerspil fra 2008
2: Free Time
Windows-spil
Ijma

Ijmā () er en type tolkningsmetode af Koranen. Ijma betyder enighed og kan opdeles i tre kategorier.

 Enighed blandt sahaba (Profetens følgere)
 Enighhed blandt ulamah (de islamiske lærde)
 Enighed i samfundet.

Hvad angår nutiden er kun to af disse kategorier aktuelle, enighed blandt de lærde og samfundet, da Profetens følgere (sahaba) ikke er her længere. Der har derfor altid været kun to kategorier. Under profetens og de første tre generationers (salaf) tid har kategorierne været, enighed blandt sahaba og ulamah. Efter salaf-generationerne og bortgangen af alle sahaba bortgig den første kategori (enighed blandt sahaba) og blev erstattet med enighed i samfundet.

Enighed blandt sahaba 
Under Profetens tid, blev hans følgere kaldt for "sahaba" og disse blev vejledt af Profeten Muhammed. Efter profetens død i 632 blev de nye muslimer (fra bl.a. Yemen, Persien osv.) vejledt af sahaba og når der var enighed (ijma) blandt sahaba omkring et emne, blev det accepteret som værende rigtigt. I dag udleder man stadig shariah-love og udsteder fatawi (fatwa i flertal, fatwa er et religiøst responsum) baseret på enighed blandt sahaba og salaf (salaf, de tre første generationer af muslimer efter profetens bortgang).

Enighed blandt ulamah 
Ulamah's enighed om emner er specielt vigtig i vores tid hvor nye opfindelser (internet, telefoner osv.) konstant dukker op. Muslimerne har forskellige ulamah (lærde). Sunni-muslimerne følger mest Al-Azhar Ash-sharif (Kairo, Egypten), da mange shuyookh (sheikh i flertal, sheikh er en islamisk lærd, men har ikke nogen hellig position, som f.eks. en helgen, han respekteres udelukkende for sin viden) er blevet uddanet på dette islamiske univeristet. Men også mange shia-muslimer accepterer fatawi fra dette universitet. 

Størstedelen af shiiter følger dog enkelte religiøse autoriteter (marjaʿ al-taqlīd) (Sayyid al-Sistani, Khomeini, Khamenei osv.). Hos shiiterne lægges der ikke så stor vægt på enighed (ijma) blandt de lærde, da de følger én enkelt lærd (for det meste). Derfor lægger de mere vægt på om den enkelte lærd kan henvise til at sahaba eller ahlul bayt (Profetens familie) var enige om et punkt.

Enighed i samfundet 
Denne enighed er meget relativ afhængig af, hvor i verden man befinder sig. Når der er enighed blandt størstedelen af befolkningen i et land om at "noget" er forbudt eller tilladt ifølge islamisk lov accepteres det ofte af de andre. Derfor er der også så stor forskel på mange muslimske lande. F.eks. Tyrkiet, hvor kvinder bærer tørklæde og nogle slet ikke har nogen hovedbeklædning og så Afghanistan, hvor kvinder selv vælger at bære burka/niqab da der er en enighed blandt befolkningen om at det er sådan man bør gøre. Dette skal dog ikke misforstås, som at flertallet bestemmer, hvad der er rigtigt og forkert.

Den enighed, som lægges mest vægt på er sahabas og salafs enighed, da disse mennesker har set Profeten eller kendt personer, som har set profeten og dermed fået direkte vejledning fra ham i form af fx khutba (fredagstale) eller naseeha (islamisk rådgivning). Derefter lægges der vægt på de islamiske lærdes enighed om et emne og til sidst samfundets enighed.

Islamisk teologi
Arabiske ord
Danske Handicaporganisationer

Danske Handicaporganisationer (DH) arbejder for, at mennesker med handicap kan leve et liv som alle andre: Deltage, bidrage og være en del af fællesskabet. DH er fælles talerør for 35 handicaporganisationer og repræsenterer alle typer handicap. Paraplyorganisationen blev stiftet i 1934 under navnet De Samvirkende Invalideorganisationer.

DH har fokus på handicappolitik og særligt inden for beskæftigelse, uddannelse, sundhed, tilgængelighed og socialområdet. DH arbejder både lokalt, nationalt og internationalt for mere inkluderende samfund, så mennesker med handicap bliver en del af fællesskabet.

Thorkild Olesen er formand for Danske Handicaporganisationer. Han er selv blind og tiltrådte som formand i 2014. DH holder til i verdens mest tilgængelige kontorhus Handicaporganisationernes Hus i Høje Taastrup.

DH har 97 lokalafdelinger fordelt i alle kommuner undtagen én. Desuden er DH aktiv i FN, EU og dansk udviklingsarbejde.

Medlemsorganisationer 

DH har 35 medlemsorganisationer, der til sammen har mere end 340.000 medlemmer.
Medlemsorganisationerne er:
 ADHD-foreningen
 Astma-Allergi Danmark
 Cystisk Fibrose Foreningen
 Danmarks Bløderforening
 Dansk Blindesamfund
 Dansk Cøliaki Forening
 Dansk Fibromyalgi-Forening
 Dansk Handicap Forbund
 Dansk Landsforening for Hals- og Mundhuleopererede (DLHM)
 Danske Døves Landsforbund
 Diabetesforeningen
 Epilepsiforeningen
 Foreningen Danske DøvBlinde
 Gigtforeningen
 Hjernesagen
 Hjerneskadeforeningen
 Høreforeningen
 Landsforeningen Autisme
 Landsforeningen LEV
 Leverforeningen
 Lungeforeningen
 Muskelsvindfonden
 Nyreforeningen
 Ordblinde/Dysleksiforeningen i Danmark
 Osteoporoseforeningen
 Parkinsonforeningen
 Psoriasisforeningen
 Sammenslutningen af Unge Med Handicap
 Scleroseforeningen
 SIND - Landsforeningen for psykisk sundhed
 Spastikerforeningen
 Stammeforeningen i Danmark (FSD)
 Stofskifteforeningen
 Stomiforeningen COPA
 UlykkesPatientforeningen

Ekterne henvisninger 

Danske Handicaporganisationer

Referencer 

Handicaporganisationer
Handikap
Qiyas

I islamisk retsvidenskab er qiyas () princippet om at tolke ved hjælp af analogier. For eksempel findes der ikke et generelt alkoholforbud i Koranen, men et forbud mod at drikke saften af gærede druer. Ved hjælp af analogiprincippet, hvor det væsentlige i forbuddet mod at drikke vin – altså forbuddet mod beruselse, generaliseres til et forbud mod alkohol.

Islam
Arabiske ord
Verdensreligion

Med en verdensreligion menes en religion som har et stort antal tilhængere, og som har haft en stor religionshistorisk betydning. De religioner, som opfylder disse betingelser, er følgende:

 Kristendom 
 Jødedom
 Islam
 Hinduisme
 Buddhisme
 Konfucianisme
 Taoisme 

De tre store monoteistiske verdensreligioner er kristendommen, jødedommen og islam.

Baha'i og sikhismen har også fået stor spredning, så de undertiden også bliver regnet som verdensreligioner. 

De seks største religioner i dag efter antal tilhængere er kristendom, islam, hinduisme, buddhisme, sikhisme og jødedom

Religion

eo:Religio#Listo de religioj laŭ grandeco
Eid ul-Ghadir

Eid ul-Ghadir er markeringen af profeten Muhammeds sidste prædiken, den attende Dhu al-Hijjah år 10 AH i islamsk tidsregning. Dagen fejres udelukkende af shia-muslimer, som mener, at prædikenen er en bekræftelse på Ali ibn Abi Talibs udvælgelse som muslimernes leder efter Muhammeds død. Sunni-muslimer mener, at denne prædiken aldrig fandt sted.

Referencerer 

Shia-islam
Arabiske ord
Pietro Metastasio

Pietro Antonio Domenico Trapassi – kendt under pseudonymet Metastasio – (født 3. januar 1698 i Rom, død 12. april 1782 i Wien) var en italiensk digter og librettist.

Biografi 
Metastasios forældre var Felice Trapassi fra Assisi og Francesca Galasti fra Bologna. Efter militær karriere i de pavelige tropper etablerede faderen sig som grønthandler i Via dei Cappellari i Rom. Parret havde desuden to døtre og yderligere en søn.

Allerede som barn kunne Pietro fremsige digte spontant. Ved en sådan lejlighed blev han i 1709 opdaget af bl.a. Giovanni Vincenzo Gravina, der var berømt for sin juridiske og litterære dannelse. Gravina blev så begejstret over den lille Pietros charme og talent, at han med forældrenes billigelse adopterede drengen få uger senere. Det var Gravina, der gav den 11-årige dreng kunstnernavnet Metastasio.

Han regnes som en af grundlæggerne af genren opera seria.

Af Metastasio kendes over 60 lyriske tragedier og librettoer samt et stort antal kantater, oratorier, canzonetter, sonetter, elegier m.m. Tidens ypperste komponister Pergolesi, Durante, Jommelli, Leo, Paisiello, Hasse, Porpora, Scarlatti, Vinci og Gluck satte musik til hans tekster.

Eksterne henvisninger 

Digtere fra Italien
Librettister fra Italien
The Pioneers of Tomorrow

The Pioneers of Tomorrow er et børneprogram, der sendes på den officielle palæstinensiske Hamas tv-station. Udsendelse af programmet begyndte i april 2007. I programmet optræder en pige Saraa Barhoum sammen med en medvært der er en person i en dukke. I 2008 var medværten kaninen Assoud. De to første er ifølge historien i programmet blev dræbt af jøderne.

I Danmark er programmet bedst kendt fordi det i et afsnit omtaler genoptrykningen af Muhammed-tegningerne i 2008.

Eksterne links
Børneprogram truer Muhammedtegner Kurt Westergaard

Tv-serier for børn
Palæstina

sv:Farfur
Morten Kyndrup

Morten Kyndrup (født 7. november 1952) er professor i æstetik og kultur ved Institut for Æstetiske Fag, Aarhus Universitet og dr. phil. Medlem af Ny Carlsbergfondets bestyrelse. 
Prof. Kyndrup er pt. direktør for AIAS.

Udgivelser 
 Den æstetiske relation. Sanseoplevelsen mellem kunst, videnskab og filosofi. (København: Gyldendal 2008)
 Riften og sløret. Essays over kunstens betingelser (Århus: Aarhus Universitetsforlag, 1998). 
 Framing and Fiction. Studies in the Rhetoric of Novel, Interpretation, and History. A Composition. (Århus: Aarhus University Press 1992) [doktordisputats]. 
 Det Postmoderne – om betydningens forandring i kunst, litteratur, samfund (København: Gyldendal, 1986).

Videnskabsformidlere fra Danmark
Ansatte ved Aarhus Universitet
Litteraturhistorikere fra Danmark
Filosoffer fra Danmark
Faglitterære forfattere fra Danmark
Dansksprogede forfattere fra Danmark
Personer i Kraks Blå Bog
Sørgegran

 
Sørgegran (Picea breweriana), Brewers gran eller Hængegran er et mellemstort, stedsegrønt nåletræ med en bred, kegleformet vækst. Hovedgrenene er først vandret udspærrede, men senere bliver de buet opstigende med lodret nedhængende sidegrene.

Beskrivelse 
Barken er først lyst rødbrun med fine hår. Senere bliver den grålig med lyse pletter. Gamle grene og stammer får en mørkt gråviolet bark med afskallende, runde plader. Knopperne er ægformede og lysebrune med rødlige hår.

Nålene er fremadrettede, tynde og fladtrykte med dybt mørkegrøn overside og to hvide striber på undersiden. De hanlige blomster er samlet i kugleformede stande ved enden af skuddene. De hunlige stande er mørkerøde og findes på træets øverste skud. Koglerne er krumme og cylindriske med afrundede, indadbuede skæl (omtrent som hos rødgran), og de er først røde og så lyst rødbrune ved modningen.

Rodnettet er ret overfladisk med kraftige, vidt udbredte hovedrødder. Planter, der sælges her i landet, er dog oftest podet på grundstamme af rødgran, hvis rodnet de overtager.

Højde x bredde og årlig tilvækst: 15 x 6 m (20 x 10 cm/år).

Hjemsted 
Arten stammer fra det vestlige Nord-amerika, hvor det er hjemmehørende i Klamath-Siskiyou skovene (en WWF-økoregion) i det sydvestlige Oregon og nordvestlige Californien. Her vokser arten i 500-2.300 m højde på basisk bund sammen med bl.a. Arctostaphylos patula (en art af melbærris), californisk eg, californisk flodceder, Ceanothus prostratus, gulfyr, jeffreyfyr, kæmpegran, kæmpeløn, langnålet ædelgran, skærmvintergrøn, vestamerikansk kornel og vestamerikansk taks

Note 

Stedsegrønne
Haveplanter
Gran-slægten
Vinavl

Vinavl er videnskaben omhandlende samt produktionen og studiet af vindruer, som beskæftiger sig med den række processer, der sker på en vingård. Vinavl kan, selvom den opstod i et bælte fra Vesteuropa til de persiske breder af det Kaspiske Hav, forekomme i alle dele af verden på nær Antarktis som følge af drueplanternes store indordningsevne.

En person, der dyrker vindruer, kaldes en vinavler, og dennes opgaver er at kontrollere skadedyr, sygdom, fertilitet og kunstvanding samt sørge for udviklingen af de rette karakteristika og det rette høstningstidspunkt.

Druernes videre proces fra vingårdene til den færdige vin betegnes vinproduktion.

Vindyrkningens oprindelse 
Gennem en omfattende og meget grundig undersøgelse af genomet hos dyrkede og vilde vinplanter (Vitis vinifera) fra Sydeuropa via landene langs silkevejen og til Kina har forskere kunnet vise, at vindyrkningen blev indledt på et tidspunkt før 11.000 f.v.t. Den tidligste dyrkning skete i områderne på sydsiden af Kaukasus

Henvisninger
Team Fortress 2

Team Fortress 2 er et computerspil, mest populært på Steam, udgivet af Valve og opfølgeren til Team Fortress Classic, der udkom kort efter det originale Half-life. I Team Fortress 2 kæmper rødt hold mod blåt hold på flere forskellige baner om enten at hente hinandens ”efterretninger” (grundlæggende er det ”Capture the Flag” som er kendt fra Team Fortress Classic), at indtage steder/positioner (Control points) på banen eller eskortere/standse en bombe (Payload). Der er syv figurer, som man kan spille som; Scout, Soldier, Pyro, Demoman, Heavy, Engineer, Medic. Spillet kan downloades gratis på Steam.

Referencer

Eksterne henvisninger 
 
 The Orange Box
 Team Fortress

Computerspil fra 2007
First-person shooter
PlayStation 3-spil
Windows-spil
Xbox 360-spil
Valve Corporation
Linux-spil
Macintosh-spil
Landkreis Oder-Spree

Landkreis Oder-Spree (sorbisk: Wokrejs Odra-Sprjewja) er en landkreis i den østlige del af tyske delstat Brandenburg. Administrationscenteret er i byen Beeskow.

Geografi 
Landkreisen grænser mod syd til Landkreis Spree-Neiße, mod syd og sydvest til Landkreis Dahme-Spreewald, mod vest ligger Berlin, mod nord Landkreis Märkisch-Oderland og den kreisfrie by Frankfurt (Oder); mod øst ligger Polen.

Byer og kommuner 
Efter kommunalreformen 2003 består kreisen af 38 kommuner, herunder 7 byer. 

Kreisen havde   indbyggere pr.

Eksterne henvisninger 

 Oder-Spree
Giovanni Vincenzo Gravina

Giovanni Vincenzo Gravina (20. januar 1664 i Roggiano ved Cosenza i Calabrien – 6. januar 1718) var en italiensk forfatter, jurist og medstifter af Accademia dell'Arcadia. 

Gravina kom fra en velanskrevet famile, og han fik under tilsyn af sin morbror, Gregorio Caloprese (1654-1715), der var en anerkendt digter og filosof, en omfattende uddannelse, inden han drog til Napoli for at studere jura og kanonisk ret. I 1689 kom han til Rom, hvor han året efter kom med i den digterkreds, der var opstået omkring den abdicerede svenske dronning Christina i 1654. I denne kreds blev det litterære selskab Accademia dell'Arcadia grundlagt i 1690 til minde om eksdronning Christina, der var død i 1689. 
Snart skilte to modstridende tendenser sig ud inden for akademiet: den ene centreret omkring Gravina, der havde Dante og Homer som forbilleder og den anden omkring Crescimbeni, der havde Petrarca som forbillede. Det resulterede i en åbenlys strid, der endte med Gravinas udtræden af akademiet. Han dannede efterfølgende et nyt selskab Accademia dei Quinti i 1711.

Gravina opdagede digteren og librettisten Pietro Metastasio, som han adopterede og hvis uddannelse, han sørgede for. Metastasio blev senere selv et fremtrædende medlem af Accademia dell'Arcadia.

Eksterne henvisninger 

Digtere fra Italien
Patrick Sercu

Patrick Sercu (født 27. juni 1944 i Roeselare, død 19. april 2019) var en belgisk cykelrytter, der både var aktiv på landevejen og på cykelbanen.

Sercu blev nummer to i det belgiske mesterskab i sprint i 1961 og vandt mesterskabet året efter. Han blev belgisk mester i parløb, sprint og omnium i 1963, og samme år vandt han VM i sprint. Han genvandt de tre nationale mesterskaber i 1964

Sercu deltog i OL 1964 i Tokyo. Her stillede han op i sprint og vandt i de to første runder, inden han i kvartfinalen blev besejret 0-2 af italieneren Giovanni Pettenella, der endte med at vinde guld i disciplinen. Bedre gik det i 1.000 meter på tid, hvor han vandt guld i tiden 1.09,59 minutter, mens Pettenella vandt sølv med 1.10,09 og franske Pierre Trentin bronze i 1.10,42.

Han er den cykelrytter, som har flest sejre i seksdagesløb. Blandt disse er fem sejre i Københavns seksdagesløb, hvor sejren i 1977 i Forum København sammen med Ole Ritter var den første, og sejren i 1983 med Gert Frank blev hans sidste sejr nogensinde. Sercu vandt i alt 88 seksdagesløb, 15 med makker Eddy Merckx og 14 med Peter Post.

På landevejen vandt han blandt andet seks etaper i Tour de France og 11 etaper i Giro d'Italia. Ligeledes vandt han den grønne trøje i Tour de France 1974.

Referencer

Eksterne henvisninger 

 

 

Mandlige cykelryttere fra Belgien
Vindere af Københavns seksdagesløb
Deltagere for Belgien ved sommer-OL 1964
Olympiske mestre fra Belgien
Boys In A Band

Boys In A Band er et færøsk band. De spiller musik inspireret af Bob Dylan, Jimi Hendrix og Franz Ferdinand. Selv kalder de deres musik for Cowboy Rock. De har optrådt live på Roskilde Festival (DK), Spot (DK) og på G! Festival (FO), Iceland Airwaves (IS) og Canadian Music Week (CA). De er vinderne af Global Battle of the Bands (GBOB) 2007.

Eksterne henvisninger 
MySpace
 Anmeldelse i Gaffa 

Musikgrupper fra Færøerne
Musikgrupper fra 2006
Besøgstæller

En besøgstæller er et computerprogram og/eller et script som bruges af hjemmesideejere til at overvåge de besøgende på en websted. Hovedformålet med en besøgstæller er, at man kan se hvor mange besøgende den pågældende hjemmeside har hver dag, men mange tællere er blevet udviklet til også at kunne se hvilke referende hjemmesideadresser en hjemmeside har, samt hvilke søgemaskiner og søgeord en hjemmeside er fundet på.

World Wide Web
Beeskow

Beeskow er en by i den tyske delstat Brandenburg og administrationsby i landkreis Oder-Spree. Beeskow ligger i den østlige del af Brandenburg ved floden Spree, 30 km sydvest for Frankfurt an der Oder, og cirka 80 km sydøst for Berlin. Rundt om byen ligger store skov- og engarealer med mange større og mindre søer.

Bydele og bebyggelser 
Beeskow har ud over hovedbyen følgende bydele og bebyggelser:
 Bornow,
 Kohlsdorf,
 Krügersdorf,
 Neuendorf,
 Oegeln,
 Radinkendorf und
 Schneeberg.